AURORAN KOTI JA KOULU RY PÖYTÄKIRJA

19.01.2016

HALLITUKSEN KOKOUS

Aika Tiistai 19.1.2016 klo 18.00 - 18.50

Paikka Auroran koulu

Läsnä Tommi Utriainen

Noora Forssell

Natacha Silén

Lea Andersen

Jonna Ruoho

Hanna Koivunen

Minna Mattila

Ulla Hämäläinen (opettajajäsen)

Tiina Niemi-Aro

KÄSITELTÄVÄT ASIAT

1. Kokouksen avaus ja päätösvaltaisuus

Puheenjohtaja Tommi Utriainen avasi kokouksen klo 18.00. Kokous on päätösvaltainen.

2. Sihteerin valinta

Kokouksen sihteeriksi valittiin Lea Andersen.

3. Läsnäolijoiden esittely

Käytiin läpi lyhyt esittely, koska mukana oli uusi henkilö Tiini Niemi-Aro, jonka tytär Siiri on 3B luokalla.

4. Edellisen kokouksen pöytäkirja

Edellisen kokouksen pöytäkirja tarkistettu ja hyväksytty.

5. Vieraileva luennoitsia/esiintyjä syksylle ja koulun avajaiset

Keskusteltiin mahdollisesta vierailevasta puhujasta. Sinkkonen on aika kallis, muita vaihtoehtoja ovat Signmark sekä Musta Barbaari, jotka olisivat mahdollisesti mielenkiintoisempia myös lapsille. Minna selvittää vaihtoehtoja ja hintoja.

Selvitellään myös saisiko koulun avajaisiin jonkun artistin esiintymään.

6. Aurorapäivä

Natacha lähettää viimeisimmän version Auroran päivän tuotoista Tommille, joka laittaa sen Google docsiin.

Hanna laittaa kyselyä luokkien yhteyshenkilöille, mitä pisteitä haluavat järjestää. Luokilta pyydetään vastaukset 5.2. mennessä.

Mietittävä mistä pisteistä saadaan leimoja. Pisteiden järjestäjille leimalaitteet.

Koulu järjestää opetussuunnitelmapajan Aurora päivässä sekä Auroraleivos kilpailu.

Jonna laittaa hakemuksen HOK-Elantoon anomuksen kahveista.

7. Koulun kirjaston tukeminen

Todettiin että koululla on selkeä tarve uusiin kirjoihin uuden koulun kirjastoon. K&K tukee kirjojen hankintaa.

8. Talousasiat

Tilillä noin 5293,47 €.

9. Muut asiat

Koti ja koulu-yhdistyksen toinen termospullo on rikki ja sen tilalle hankitaan uusi ennen aurorapäivää.

Suunnitteilla Oittaalle talviretki, tarvitaan avustusta bussimatkoihin. K&K tukee bussikuljetuksia. Viime vuonna kustannus oli noin 400 euroa.

Koululla oma facebook sivu ja vanhemmilla oma facebook ryhmä (Auroran koulun vanhemmat). Ryhmässä vasta 60 jäsentä, ryhmään pitäisi saada lisää jäseniä. Sovittiin että Auroran koulun vanhemmat ryhmään voi laittaa osto ja myynti-ilmoituksia.

10. Seuraava kokous

Sovittiin että seuraava kokous pidetään tiistaina 9.2.2016 klo 18.00.